Джон Бёрд

Джон Бёрд (; 30 ғинуар 1946) — Британия эшҡыуары һәм менеджеры, The Big Issue урам гәзитен ойоштороусы, уның етәксеһе һәм баш мөхәррире.

 Биографияһы 
Джон Бёрд 1946 йылдың 30 ғинуарында Бөйөк Британияның баш ҡалаһы Лондондоң Ноттинг-Хилл районында ярлы ирланд ғаиләһендә тыуған.

Ул алты малай араһында өсөнсөһө була.

Ата-әсәләренең ҡуртымға алған торлаҡтарына түләү мөмкинлеге булмағанлыҡтан, биш йәшенән берәҙәк тормошта йәшәргә мәжбүр була, ә ете йәштән алып ун йәшкә тиклем балалар йортонда тәрбиәләнә.

Үҫмер сағында урамда йәшәй, урлап донъя күрә һәм төрмәгә эләгә.
Төрмәнән сыҡҡас урамда йәшәй һәм тағын төрмәгә ултыра.

Полиция эҙәрләүенән Парижға (Франция) ҡаса, The Club (сәйәси төркөм) партияһына инә.

1970 сәйәсәттән китә һәм бәләкәй эшҡыуарлыҡ менән шөғөлләнә башлай.

1991 йылда Анита Роддикменән Body Shop косметик бизнесынан табыш алғандан һуң, 50 000 АҠШ долларына The Big Issue нигеҙ һала, ә 1995 йылда фонд The Big Issue Foundation өйһөҙҙәргә ярҙам күрһәтә башлай.

The Big Issue Invest уңыштары өсөн, Джон Бёрд бер нисә бүләк ала: 1995 йылдың июнендә Британия империяһы ордены ағзаһы була, 1996 йылдың майында БМОның «Яҡшы тәжрибә» шорт-лист премияһын, 2004 йылдың октябрендәUN-Habitat Scroll of Honour Award премияһын ала, 2004 йылда BBC тарафынан «Лондон легендаһы» тип атала, ә 2006 йылда The Beacon Fellowship премияһын ала.

2007 йылда Бёрд Лондон мэрына үҙен бойондороҡһоҙ кандидат итеп ҡуям тип белдерә һәм үҙенең манифестын белдерә, әммә һуңыраҡ был уйынан баш тарта.

2008 йылдың октябрендә Ernst & Young Джон Бёрдты «Йыл социаль эшҡыуары» тип атайErnst&Young Entrepreneur 2008 award recipients Richard Harpin, CEO of Homeserve Plc, is Ernst & Young ‘UK Overall Entrepreneur Of The Year 2008’.

2009 йылда Бёрд социаль эшҡыуарлыҡҡа ярҙам күһәтеү өсөн, үҙенең The Big Issue Invest инвестиция фондын аса.

2013 йылдан Plymouth University хөрмәтле докторы.

 Иҫкәрмәләр 

Категория:Алфавит буйынса менеджерҙар
Категория:Алфавит буйынса эшҡыуарҙар
Категория:Бөйөк Британия эшҡыуарҙары
Категория:Социаль эшҡыуарҙар
Категория:Бөйөк Британияла социаль эшҡыуарлыҡ
Категория:Бөйөк Британия эшҡыуарҙары